इसका उपयोग इन लक्षणों में आवश्यक होता है : तीव्र आघात एवं संघातिक क्षोभ, आग से जलने पर तथा अन्य वे अवस्थाएँ जिसमें शरीर में द्रव की शीघ्र आवश्यकता हो, परंतु हीमोग्लोबिन अनावश्यक हो। इस प्रकार का आधान अति रुधिरस्राव में होता है, जबकि हीमोग्लोबिन की मात्रा 50 प्रतिशत से न्यून न हो। इस आधान से यह लाभ है कि इसमें समान समूह के रक्त की आवश्यकता नहीं पड़ती। प्लैज़्मा अथवा सीरम दो रूपों, (1) द्रव और (2) सूखा हुआ में प्राप्त होता है।

द्रव प्लैज़्मा 4° सें. पर महीनों भली प्रकार रखा जा सकता है तथा सूखा प्लाज़्मा कमरे के ताप पर अपरिमित समय तक भली प्रकार रखा जा सकता है। यह बाजार में बिकता है। इसका व्यापारिक नाम 'लायवी' है। 30 ग्राम लायवी को 400 घन सेंटीमीटर शुद्ध जल में घुलते हैं। तत्पश्चात्‌ प्लैज़्मा को रक्ताधान की विधि द्वारा ही रोगी के शरीर में पहुँचाते हैं।

रक्ताधान के स्थानापन्न
प्लाज्मा और सीरम का आधान
रक्ताधानीय हीमोलाइसिस
आधान संचारित संक्रमण